**Naziv projekta:** Razvoj i unapređenje studijskih programa sukladno HKO-u na Sveučilištu Jurja Dobrile u Puli

**Ukupna vrijednost projekta:** 3.892.627,50 kn

**Trajanje:** 22.3.2019. - 22.3.2022.

**Programski okvir:** Europski socijalni fond

**Nositelj**: Sveučilište Jurja Dobrile u Puli

**Partneri:**

1. Opća bolnica Pula

2. Sveučilište u Zadru

Realizacijom projekta riješit će se problemi a) neusklađenosti kompetencija i ishoda učenja postojećih studijskih programa s potrebama tržišta rada i b) nepostojanja studijskih programa u ustanovi prijavitelja koji se temelje na odgovarajućim standardima zanimanja i kvalifikacija provedbom sljedećih aktivnosti kojima će se postići rezultati koji doprinose cilju unapređenja relevantnosti nastavne djelatnosti, što je u skladu s Pozivom, odnosno s OP ULJP (SC 10.II.1.) te doprinosi ciljevima i mjerama Strategije obrazovanja, znanosti i tehnologije (Visoko obrazovanje: cilj 1.2.

Prilagoditi sadržaje studijskih programa jasno definiranim ishodima učenja i Mjera 1.2.1):

1. Razvoj i izrada 2 standarda zanimanja (1 iz područja kulture i 1 iz turizma) i 1 standarda kvalifikacija (sveučilišni/a prvostupnik/ca (baccalaureus/baccalaurea) kulture i turizma) u skladu sa smjernicama za izradu istih te podnošenje zahtjeva za upis istih u Registar HKO-a,

2. Usklađivanje postojećeg preddipl. sveučilišnog studija Kultura i turizam s novoizrađenim standardima,

3. Usklađivanje postojećeg preddipl. stručnog studija Sestrinstvo te razvoj novog dipl. sveuč. studija Sestrinstvo s već izrađenim standardima kvalifikacija (prvostupnik/ca i magistar/ra sestrinstva), što je u skladu s dokumentom Standardi i smjernice za osiguravanje kvalitete na Europskom prostoru visokog obrazovanja (ESG),

4. Anketiranje poslodavaca,

5. Recenzija programa,

6. Jačanje kompetencija nastavnika,

7. Opremanje vježbaonice,

8. Promidžba i vidljivost te upravljanje projektom.

Navedeni problemi uzrokovani su nedostatkom mehanizma za razvoj i unapređenje programa u skladu s HKO-om na razini RH, dok su posljedice problema niska kvaliteta nastavne djelatnosti u odnosu na druga visoka učilišta u RH. Kompetencije koje se stječu završetkom postojećih studijskih programa nisu uvijek prepoznate kod poslodavaca, što rezultira niskom zapošljivosti prvostupnika i magistra. Na razini RH prisutan je problem dugotrajne nezaposlenosti (72.725 osoba nezaposlenih duže od 1 g. čine 45% ukupne nezaposlenosti, HZZ 2018.) uslijed nedostatka radnih mjesta te neusklađenosti programa visokog obrazovanja s tržištem rada, kao i iseljavanje mladih visokoobrazovanih osoba. U RH radi 32.000 med. sestara od čega je 1.200 (27%) visokoobrazovanih. Projekt će omogućiti edukaciju u području sestrinstva, budući da hrvatsko zdravstvo treba medicinske sestre koje će vladati elementarnim znanjima i vještinama, ali i visokoobrazovane osobe u području upravljanja i rukovođenja, javnog zdravstva, zdravstvene njege u zajednici i obrazovanja budućih mladih stručnjaka iz sestrinstva i srodnih područja.

Dugoročno, povezivanjem nositelja studijskih programa i potreba poslodavaca, razvit će se standardi kvalifikacija s kompetencijama prilagođenim potrebama tržišta rada, čime će se potaknuti zapošljivost studenata te smanjiti broj odlazaka u inozemstvo, zbog čega je vrijedno ulagati EU sredstva. Navedeno doprinosi postizanju zacrtanih ciljeva strategije Europa 2020, odnosno ciljeva za 2020. g. na razini RH (stopa zaposlenosti 20-64 g. 62,9% i 35% osoba s tercijarnim obrazovanjem). Projekt je u skladu sa Strategijom prijavitelja, strateškim dokumentima partnera, europskim i nacionalnim zakonodavstvom te s mjerom Poboljšanje transparentnosti i usporedivosti kvalifikacija iz Novog programa vještina za Europu, kao i s temom relevantnost visokog obrazovanja za tržište rada koja je navedena u Pregledu obrazovanja i osposobljavanja u EU za 2016.

Provedba doprinosi prioritetima 2. (Jačanje i bolje korištenje ljudskih resursa u zdravstvu) i 7. (Suradnja s drugim resorima i društvom u cjelini) Nacionalne strategije razvoja zdravstva, budući da projekt podrazumijeva partnerstvo između visokog učilišta i zdravstvene ustanove u kojoj će se zapošljavati budući prvostupnici i magistri sestrinstva.

Na projektu će se angažirati nastavno i nenastavno osoblje prijavitelja i partnera određen dio radnog vremena, a sve projektne aktivnosti bit će usmjerene na ciljane skupine koje su odabrane na temelju iskazanog interesa te na temelju njihove stručnosti u području kulture i turizma te sestrinstva:

• Nastavno i nenastavno osoblje VU (43) čiji se problemi vežu uz nemogućnost provedbe programa koji su u skladu s HKO-om, a koji imaju potrebe za unapređenjem upravljačkih i nastavničkih kompetencija za postizanje definiranih ishoda učenja.

• Visokoobrazovne ustanove (prijavitelj i Sveučilište u Zadru) imaju problem nedostatnog broja programa koji su u skladu s HKO-om te imaju potrebu unapređenja kvalitete nastavne djelatnosti i povećanja konkurentnosti izradom studijskih programa, opremanjem vježbaonica te jačanjem kompetencija nastavnika.

Krajnji korisnici su postojeći i budući studenti prijavitelja kojima će se omogućiti stjecanje kompetencija koje će biti prepoznate na tržištu rada, poslodavci koji će zapošljavati iste te nastavno osoblje prijavitelja koje će izvoditi pojedini program.

**Cilj projekta:**

Povećanje kvalitete i relevantnosti nastavne djelatnosti u Republici Hrvatskoj razvojem i unapređenjem studijskih programa sukladno standardima kvalifikacija, opremanjem vježbaonice te jačanjem kompetencija nastavnog osoblja

**Kontakt osoba:**

Sanja Radolović

Voditeljica ureda za istraživanje i projekte

sanja.radolovic@unipu.hr